**Դանիայի ազգային պատկերասրահ** (դան․՝ Statens Museum for Kunst, SMK), ազգային պատկերասրահ Դանիայում, գտնվում է Կոպենհագենի կենտրոնում։

Թանգարանը հավաքում, գրանցում, պահպանում, հետազոտում և ուսումնասիրում է 14-րդ դարից մինչև մեր օրեր դանիական, ինչպես նաև օտարերկրյա արվեստի նմուշները։

Պատմություն
-----------

Դանիայի ազգային պատկերասրահի հավաքածուի հենքը եղել է դանիական միապետերի արվեստի պալատը (դան․՝ Kunstkammeret): Երբ գերմանացի Գերհարդ Մորելը 1750 թվականին դարձավ Ֆրեդերիկ V-ի Արվեստի պալատի պահապանը, նա թագավորին առաջարկեց ստեղծել նկարների առանձին հավաքածու։ Համոզված լինելու համար, որ իր հավաքածուն չի զիջում այլ թագավորական ընտանիքների և տեղական կոմսերի հավաքածուներին, թագավորը գնեց բազում իտալական, հոլանդական և գերմանական նկարներ։ Հավաքածուն համալրվեց նաև ֆլամանդական և հոլանդական արվեստի լավագույն նմուշներով։ Մորելի օրոք ձեռք բերվեց Անդրեա Մանտենյայի «Քրիստոսը որպես տառապանքի փրկիչ» կտավը։ Թագավորական արվեստի պատկերասրահը (Det Kongelige Billedgalleri) մինչև 1884 թվականը գտնվել է Քրիստիանսբորգ պալատում, մինչև 1896 թվականին թանգարանի բացմամբ ունեցավ նոր շենք։

Այդ ժամանակից ի վեր մի շարք մեծ գնումներ արվեցին։ XIX դարում գերիշխում էր դանիացի արվեստագետների գործերը, ուստի թանգարանն ունի Դանիայի ոսկե դարաշրջանի անզուգական հավաքածու։ Երկրում ստեղծվում էին բարձր գեղարվեստական որակի գործեր, և 1754 թվականին ստեղծվեց Դանիայի գեղարվեստի թագավորական ակադեմիան։

Հին և նոր շենքերի հանդիպում
Վերջին տարիներին հավաքածուն համալրվել է նվիրատվություններով և երկարաժամկետ փոխառություններով։ 1928 թվականին թանգարանին է նվիրաբերվել Յոհանես Թամփսի վաղ ֆրանսիացի ժամանակակից նկարիչների կտավների հավաքածուն, որին հաջորդել է ֆրանսիական ավանդույթով քանդակների ու կտավների գնումը։

Ճարտարապետություն
-----------------

Թանգարանի նախնական շենքը նախագծել է դանիացի ճարտարապետ Վիլհելմ Դահլերուպը և Գ. Ե. Ու. Մյոլերը։ Շենքը կառուցվել է 1889-1896 թվականներին Իտալական Վերածննդի ճարտարապետական ոճով։

Թանգարանի հետևի մասի ժամանակակից նոր ընդլայնումը նախագծել է ճարտարապետ Աննա Մարիա Ինդրիոն և Arkitektfirmaet C. F. Møller ճարտարապետական ընկերությունից Մադս Մյոլլերը։ 1998 թվականին թանգարանն ընդլայնվեց և այնտեղ տեղավորվեց ժամանակակից արվեստի հավաքածուն։ Երկու շինությունները միմյանց կապված են «Քանդակների փողոց» ապակեպատ ճեմուղով և թատրոնով։

Հավաքածու
---------

Հռոմեական օստերիայում, Կարլ Հենրիխ Բլոխ, 1866
Թանգարանի հավաքածուն կազմում է գրեթե 9000 նկար և քանդակ, ինչպես նաև 240000 արվեստի գործեր թղթի վրա, հնագույն ժամանակների, միջին դարերի և Վերածննդի դարաշրջանի ավելի քան 2600 գիպսե ֆիգուրներ։ Թանգարանի հիմնական հավաքածուի գերակշիռ մասը Դանիայի թագավորների պալատների արվեստի գործերն են։

Հավաքածուում ներառված են՝

* Եվրոպական արվեստ 1300-1800 թվականներ
* Դանիական և սկանդինավյան արվեստ 1750-1900 թվականներ
* Ֆրանսիական արվեստ 1900-1930 թվականներ
* Դանիական և միջազգային արվեստ 1900 թվականից հետո
* Գրաֆիկական արվեստի թագավորական հավաքածու
* Թագավորական գիպսե հավաքածու

Պատկերասրահ
-----------

* Անհայտ իսպանացի նկարիչ, Սուրբ Միքայելն ու վիշապըԱնհայտ իսպանացի նկարիչ, Սուրբ Միքայելն ու վիշապը
* Դոնատո Բրամանտե, «Սուրբ Քրիստոֆերը», 1490Դոնատո Բրամանտե, «Սուրբ Քրիստոֆերը», 1490
* Լուկաս Կրանախ Ավագ (1472-1553),  «Խաչելություն»Լուկաս Կրանախ Ավագ (1472-1553), «Խաչելություն»
* Ալբրեխտ Դյուրեր, «Միաեղջյուրի հափշտակում», 1516Ալբրեխտ Դյուրեր, «Միաեղջյուրի հափշտակում», 1516
* Լուկաս Կրանախ Ավագ, «Փարիզի դատավճիռ», 1527Լուկաս Կրանախ Ավագ, «Փարիզի դատավճիռ», 1527
* Ուիլհելմ Համերսհեյ, «Սուրբ Աննա փողոցից երևացող ասիական ընկերության շենքերը», 1902Ուիլհելմ Համերսհեյ, «Սուրբ Աննա փողոցից երևացող ասիական ընկերության շենքերը», 1902
* Հերալդ Սլոթ Մյոլլեր, «Դանիական բնանկար», 1891Հերալդ Սլոթ Մյոլլեր, «Դանիական բնանկար», 1891
* Ուիլհելմ Համերսհեյ, «Արտեմիս», 1893-1894Ուիլհելմ Համերսհեյ, «Արտեմիս», 1893-1894
* Լուկաս Կրանախ Ավագ, «Վեներան ու կուպիդոնը. մեղրի գող», 1530 Լուկաս Կրանախ Ավագ, «Վեներան ու կուպիդոնը. մեղրի գող», 1530
* Դիեգո Վելասկես, «Իզաբելլա Բուրբոն», 1630Դիեգո Վելասկես, «Իզաբելլա Բուրբոն», 1630
* Լորենցո Բերնինի,  Կամիլա Բարբադորի կիսանդրին, 1619Լորենցո Բերնինի, Կամիլա Բարբադորի կիսանդրին, 1619
* Ամեդեո Մոդիլիանի, «Ալիս», 1915,Ամեդեո Մոդիլիանի, «Ալիս», 1915,

Ծանոթագրություններ
------------------

1. ↑
2. ↑
3. ↑  «Visiting Information»։ *SMK*։ Statens Museum for Kunst
4. ↑  Villadsen Villads (1998)։ *Statens Museum for Kunst 1827 - 1952*։ Gyldendal։ էջ 13։ ISBN 87-00-34756-6
5. ↑  Villadsen Villads (1998)։ *Statens Museum for Kunst 1827 - 1952*։ Gyldendal։ էջ 100։ ISBN 87-00-34756-6
6. ↑  Top Marianne, Aagesen Dorthe, Larsen Berhit Anne։ «Danish and International art after 1900»։ *SMK*։ Statens Museum for Kunst
7. ↑  Villadsen Villads (1998)։ *Statens Museum for Kunst 1827 - 1952*։ Gyldendal։ էջ 99։ ISBN 87-00-34756-6
8. ↑  «National Gallery of Denmark - Extension»։ *C. F Møller*

Արտաքին հղումներ
----------------

* National Gallery of Denmark website
* Copenhagen-Portal - Denmark's National Gallery Archived 2010-09-23 at the Wayback Machine.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | GeoNames · GitHub · RKDartists |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BAV: ADV10484246 · BNE: XX130522 · BNF: 12018928f · CiNii: DA06796809 · GND: 1007582-3 · ISNI: 0000000121852403, 0000000121791911 · LCCN: n79061308 · NDL: 00861598 · NLA: 36259277 · PTBNP: 214026 · LIBRIS: 129395 · SUDOC: 028331699 · VIAF: 256749101 · ULAN: 500242788 · WorldCat VIAF: 256749101 |

 |

 |